garnatxa blanca | Ràdio Móra d'Ebre
Posted on 26/06/2019 by Ràdio Móra d'Ebre
Aquest dissabte arriba la sisena edició de l’Eclipsi de garnatxa blanca, a la plaça de l’església de Caseres. Un esdeveniment on es podran degustar els vins de 25 cellers de la DO Terra Alta, maridats amb les tapes elaborades per deu restauradors terraltins. L’acte comptarà amb l’actuació musical de David Carabén i Marc Lloret, integrants del grup Mishima., i amb la presentació del cartell de la 32a Festa del vi de Gandesa. De tot n’hem parlat amb Jordi Rius, secretari de la DO Terra Alta.
Posted in Notícies	| Tagged Caseres, garnatxa blanca, Jordi Rius
L’any més dolç de la DO Terra Alta
Els cellers de la Terra Alta han acabat la verema amb un augment de la producció d’un 15 per cent respecte l’any passat. La DO viu un dels moments més dolços de la seua història, augmentant el nombre de cellers pràcticament cada any, i amb els seus vins cada cop són més valorats a nivell nacional i internacional.
Les pluges han afavorit la maduració de les vinyes a la Terra Alta, i la producció ha augmentat enguany en una Denominació d’Origen que fa 10 anys tenia 45 cellers i ara en té 61.
És la capital mundial de la garnatxa blanca, i concentra un terç de la producció que hi ha a tot el món d’aquesta varietat. El passat mes d’abril, de fet, la comarca va acollir el concurs mundial de garnatxes.
CRO 22-11-18 verema TA
Posted in Notícies	| Tagged garnatxa blanca, Joan Arrufí, raïm, Terra Alta, Verema